EkBass/fiwiki-20250220-pages-articles huggingface dataset:
Collan

Collan voi tarkoittaa ainakin seuraavia: ==Sukuja== *Collan, itäsuomalainen suku *von Collan, edellisen aatelinen haara *Collan, länsisuomalainen suku == Henkilöitä == * Albert Collan (1870–1918), insinööri ja sortovuosien ajan aktivisti * Alexander von Collan (1819–1910), keisarillisen perheen kunniahenkikirurgi, aatelissuvun kantaisä * Anni Collan (1876–1962), kouluneuvos, naisvoimistelun uranuurtaja, partiotyttötoiminnan uranuurtaja Suomessa * Clas Collan (1816–1901), pappissäädyn valtiopäivämies ja opettaja, Alexander von Collanin veli * Clas von Collan (1862–1939), Suomen pankin pääjohtaja, Alexander von Collanin poika * Emil Collan (1851–1900), opettaja, painoasiamies ja päätoimittaja * Emil Collan (1882–1948), haulikkoampuja ja tehtaan isännöitsijä, päätoimittaja Emil Collanin poika * Fabian Collan (1817–1851), historiantutkija, toimittaja ja kirjailija, Alexander von Collanin veli * Hannes (Yrjö) Collan (1902–1990), diplomi-insinööri, professori ja rehtori * Karl Collan (1828–1871), säveltäjä, Alexander von Collanin veli * Maria Collan (1845–1919) o.s. Pacius, laulaja ja laulunopettaja, Karl Collanin puoliso * Maria Collan-Beaurain (1869-1937), pianisti, Karl Collanin tytär * Mikael Collan (s. 1975), strategisen rahoituksen professori * Mikko Collan (1881–1964), poliitikko, Edistyspuolueen kansanedustaja, ministeri, maaherra, Anni Collanin veli * Oskar Olavi Collan (1887–1954), puutarhaneuvos, puutarhaviljelyn kehittäjä, päätoimittaja Emil Collanin poika * Sakari Collan (1883–1972), lähetyssaarnaaja, päätoimittaja Emil Collanin poika * Torsten Gustaf Collan (1815–1869), ylimetsänhoitaja, joka teki suuren testamenttilahjoituksen Suomalaisen kirjallisuuden seuralle * Yrjö Collan (1887–1937), osuustoimintamies ja yritysjohtaja * Yrjö Collan (s. 1941), ylilääkäri ja patologian professori ==Katso myös== *Linkola, Collanista suomennettu nimi ==Paikannimenä== * Collan, Yonnen departementin kunta Ranskassa ==Katso myös== * Collanin solki, Anni Collanin mukaan nimetty Suomen partiolaisten ansiomerkki Luokka:Luettelot henkilöistä sukunimen mukaan
Jenaer Philharmonie

Jenaer Philharmonie on Jenassa, Saksassa toimiva vuonna 1934 perustettu sinfoniaorkesteri. Sen yhteydessä toimivat myös kuorot Philharmonischer Chor Jena, Knabenchor der Jenaer Philharmonie ja Jenaer Madrigalkreis. Orkesterin aiempiin musiikillisiin johtajiin on lukeutunut muiden muassa Andrei Boreiko (1998–2003). Vuonna 2003 orkesterin johtoon nousi australialainen Nicholas Milton. == Aiheesta muualla == * Viralliset sivut * Jenaer Madrigalkreis * Philharmonische Gesellschaft Jena e. V. Luokka:Saksalaiset sinfoniaorkesterit Luokka:Jena
Pavel Vostřák

Pavel Vostřák (s. 8. joulukuuta 1972 Vlašim, Tšekkoslovakia) on tšekkiläinen jääkiekkoilija, pelipaikaltaan oikea laitahyökkääjä. Tällä hetkellä hän edustaa kotimaansa pääsarjassa pelaavaa HC Plzeñiä. Hän on edustanut myös muun muassa SM-liigassa pelaavaa JYPiä (2001–03) ja Jokereita (2002–03). ==Lähteet== *Pavel Vostrak Eurohockey.net -sivustolla *Pavel Vostrak Hockeydb.com -sivustolla Luokka:Tšekkiläiset jääkiekkoilijat Luokka:Vuonna 1972 syntyneet Luokka:Elävät henkilöt
Heaven’z Movie

Heaven'z Movie on rap-artisti Bizzy Bonen debyyttialbumi, joka ilmestyi 6. lokakuuta 1998. Albumi on saavuttanut Yhdysvalloissa RIAA:n hyväksymän kultarajan. # Kappale Vierailet artisti(t) Aika 1 "Roll Call" 0:52 2 "Thugz Cry" 3:39 3 "Marchin' on Washington" 0:58 4 "Yes Yes Y'all" 0:58 5 "Menensky Mobbin'" 3:56 6 "Waitin' for Warfare" Capo 5:46 7 "Mr. Majesty II" Mr. Majesty 4:21 8 "Brain on Drugs" 1:08 9 "On the Freeway" Cat Cody 4:34 10 "Demons Surround Me" 2:49 11 "(The Roof Is) On Fire" 3:33 12 "Nobody Can Stop Me" 4:03 13 "Social Studies" 11:46 == Listasijoitukset == Lista Lista/sijoitus US Billboard 200 3 Top R&B;/Hip-Hop Albums 2 == Singlet == Singlen nimi Listasijoitukset "Thugz Cry" U.S. R&B;/Hip-Hop Tracks chart: 12. Rhythmic Airplay Chart: 3. "Nobody Can Stop Me" U.S. R&B;/Hip-Hop Tracks chart: 12. U.S. Rap Tracks chart: 34. Rhythmic Airplay Chart: 3. Luokka:Vuoden 1998 esikoisalbumit Luokka:Bizzy Bonen albumit
Nereo Rocco

Nereo Rocco (20. toukokuuta 1912 – 20. helmikuuta 1979) oli italialainen jalkapallovalmentaja ja keskikenttäpelaaja. Hän on yksi varhaisimmista puolustusvoittoisen Catenaccio-pelitavan kehittäjistä ja soveltajista kotimaassaan. US Triestina Calcion uusi kotistadion nimettiin vuonna 1992 Roccon mukaan Stadio Nereo Roccoksi. ==Ura pelaajana== Rocco aloitti oman pelaajauransa US Triestina Calcion keskikentällä 1929. Seura nousi samana vuonna ensimmäistä kertaa historiassaan Serie A:han ja Rocco kuului joukkueen avainpelaajistoon. Vuonna 1934 hänestä tuli seuran ensimmäinen pelaaja Italian maajoukkueessa. Hän siirtyi 1937 SSC Napoliin, jossa pelasi kolme kautta. Sotavuosina hän edusti vielä Calcio Padova lopettaen pelaajauransa 30-vuotiaana 1942. ==Ura valmentajana== Rocco aloitti valmennusuransa kotiseurassaan US Triestinassa vuonna 1947. Hänen johdollaan seura sijoittui sensaatiomaisesti Serie A:ssa toiseksi kaudella 1947/48, mikä on edelleen seuran paras sijoitus pääsarjatasolla. Menestyksestä huolimatta Rocco ajautui erimielisyyksiin seurajohdon kanssa ja erosi tehtävistään vuonna 1950. Tämän jälkeen hän valmensi kolme vuotta Trevisoa luotsaten seuran Serie B:ssä kuudenneksi kaudella 1950/51, mikä on seuran paras saavutus. Rocco palasi 1953 Triestinaan yhdeksi kaudeksi. Vuonna 1954 Rocco palasi entiseen seuraansa Calcio Padovaan valmentajaksi. Debyyttikaudellaan hän johdatti Padovan takaisin pääsarjaan, jossa seura jatkoi hyviä esityksiään sijoittumalla kolmanneksi kaudella 1957/58. Rocco jätti Padovan kauden 1960/61 jälkeen ja siirtyi suurseura AC Milanin peräsimeen. Roccon johdolla Milan pelasi menestyksekkäästi ja voitti Italian mestaruuden 1962 sekä Euroopan Cupin 1963. Hän siirtyi cupin mestaruuden jälkeen Torinon päävalmentajaksi ja yritti palauttaa 1940-luvun menestysseuran takaisin mestaruuskantaan, muttei onnistunut tavoitteessaan vaikka Torino pelasikin hyvin. Rocco palasi AC Milaniin 1967 ja jatkoi seuran peräsimessä huimaa menestystä. Ensimmäisellä kaudella tuli Italian mestaruuden lisäksi Cup-voittajien Cupin mestaruus. Seuraavalla kaudella Rocco palautti Milanin mestariksi Euroopan Cupissa, kun AFC Ajax kaatui finaalissa komeasti 4–1. Rocco jatkoi seuran päävalmentajana viisi vuotta, muttei onnistunut voittamaan toista liigamestaruutta. Hän jätti joukkueen 1973 toisen Cup-voittajien Cupin mestaruuden jälkeen. Hän valmensi kaudella 1973/74 ACF Fiorentinaa lopettaen uransa kauden jälkeen. Vuonna 1977 Rocco palasi vielä lyhyeksi aikaa AC Milanin päävalmentajaksi ja Nils Liedholmin apulaiseksi. Rocco kuoli 20. helmikuuta 1979 Triestessä 66-vuotiaana. ==Meriitit valmentajana== * Euroopan Cup (2): 1963, 1969 * Cup- voittajien Cup (2): 1968, 1973 * Intercontinental Cup: 1969 * Italian mestaruus (2): 1962, 1968 * Italian cup (2): 1972, 1973 Luokka:Italialaiset jalkapallovalmentajat Luokka:Italialaiset jalkapalloilijat Luokka:Vuonna 1912 syntyneet Luokka:Vuonna 1979 kuolleet
Wallace

Wallace viittaa muun muassa seuraaviin: * Wallacen linja, Indonesian saariston poikki kulkeva intialaisen ja australialaisen eläinmaantieteellisen alueen välinen rajalinja (saanut nimensä Alfred Russell Vallacen mukaan) ;Britannian kuninkaallinen laivasto * HMS Wallace (1855), rautainen siipiratasalus * HMS Wallace (D20), Shakespeare-luokan laivueenjohtaja ==Sukunimi== Alun perin skotlantilainen sukunimi, joka on tai on ollut muun muassa seuraavilla henkilöillä: * Alfred Russel Wallace (1823–1913), brittiläinen luonnontieteilijä, tutkimusmatkailija ja yhteiskuntakriitikko * Basil Wallace, yhdysvaltalainen elokuva- ja televisionäyttelijä * Ben Wallace (s. 1970), brittiläinen poliitikko ja ministeri * Ben Wallace (s. 1974), yhdysvaltalainen koripalloilija * Bill Wallace (s. 1945), yhdysvaltalainen kamppailulajien taitaja, potkunyrkkeilijä ja näyttelijä * Christopher Wallace (1972–1997), yhdysvaltalainen hip hop-artisti ("The Notorious B.I.G") * David Foster Wallace (1962–2008), yhdysvaltalainen kirjailija * Dee Wallace (s. 1948), yhdysvaltalainen näyttelijä ja self help -kirjailija * Edgar Wallace (1875–1932), brittiläinen jännityskirjailija, lehtimies ja näytelmäkirjailija * George Wallace (1919–1998), yhdysvaltalainen demokraattipoliitikko * Gerald Wallace (s. 1982), yhdysvaltalainen koripalloilija * Harold Wallace (s. 1975), costaricalainen jalkapalloilija * Henry A. Wallace (1888–1965), yhdysvaltalainen poliitikko (alkujaan republikaani) * Irving Wallace (1916–1990), yhdysvaltalainen kirjailija ja elokuvakäsikirjoittaja * Isabelle Wallace (s. 1996), skotlantilais-australialainen tennispelaaja * Jock Wallace (1935–1996), skotlantilainen jalkapalloilija ja valmentaja * John Wallace (s. 1962), kanadalainen soutaja * Lew Wallace (1826–1905), yhdysvaltalainen kirjailija ja kenraali * Lurleen Wallace (1926–1968), yhdysvaltalainen demokraattipoliitikko * Maicel Malone-Wallace (s. 1969), yhdysvaltalainen yleisurheilija ja olympiavoittaja * Marcia Wallace (1942–2013), yhdysvaltalainen näyttelijä ja koomikko * Mike Wallace (1918–2012), yhdysvaltalainen journalisti * Patricia Wallace, yhdysvaltalainen kauhu- ja jännityskirjailija * Rasheed Wallace (s. 1974), yhdysvaltalainen koripalloilija * Rodney Wallace (s. 1988), costaricalainen jalkapalloilija * Sanford Wallace (s. 1968?), yhdysvaltalainen huijari roskapostittaja * Seneca Wallace (s. 1980), yhdysvaltalainen amerikkalaisen jalkapallon pelaaja * Tim Wallace (s. 1984), yhdysvaltalainen jääkiekkoilija * William Wallace (1276–1305), skotlantilainen vapaustaistelija == Kuvitteellisia Wallaceja == * Barret Wallace, AVALANCHEn johtaja Squaren roolipelissä Final Fantasy VII * Wallace, hahmo Nick Parkin vaha-animaatiokaksikossa Wallace ja Gromit Luokka:Sukunimet
Surimi

Surimi on elintarvike, jota valmistetaan kala- tai lihamassasta, joka puristetaan muotoon ja maustetaan uudeksi elintarvikkeeksi. Surimiin käytetään esimerkiksi kummeliturskaa tai alaskanseitiä. Siitä valmistetaan rapupuikkoja (rapujäljitelmä) ja Aasiassa myös monen muun tyyppisiä tuotteita.USDA Glossary , viitattu 12.5.2012 == Historia == Surimi syntyi alun perin 1200-luvulla, kun japanilaiset kokit jauhoivat ja suolasivat ylijäämäkalaa. 1960-luvulla japanilainen kemisti havaitsi, että lisäämällä perinteiseen surimin valmistusmenetelmään sokeria sen pystyi stabiloimaan, pakastamaan ja näin takaamaan sen säilyvyyden. Hänen keksintönsä käynnisti nykyään miljardin dollarin maailmanlaajuisen teollisuudenalan. Surimi on suosittu osa japanilaista, eteläkorealaista, ranskalaista, thaimaalaista ja espanjalaista ruokakulttuuria. Sitä voidaan maustaa ja muokata muistuttamaan erilaisia mereneläviä, kuten hummeria, kampasimpukoita ja rapuja. Perinteisesti kamabokoksi kutsuttu surimin valmistusmenetelmä on ensimmäisen kerran mainittu vuonna 1528 kirjoitetussa japanilaisessa keittokirjassa. == Koostumus == Koostumukseltaan äyriäisten lihaa muistuttavaa surimia voidaan valmistaa monista eri kalalajeista. Se maustetaan ravulla, katkaravulla, kampasimpukalla tai hummerilla. Se muotoillaan, kypsennetään ja leikataan ja tarjoillaan erilaisina annoksina ja tyyleinä, kuten ravunsaksia muistuttavina tuotteina, tankoina, paloina tai silppuna. Se on myös esikypsennetty ja käyttövalmis, joten sitä voidaan käyttää missä tahansa reseptissä, jossa tarvitaan äyriäisten makua. == Valmistus == Kala jauhetaan hienoksi ja sekoitetaan sen jälkeen muiden ainesosien, kuten tärkkelyksen, suolan, ravunlihan ja kananmunan valkuaisen kanssa. Valmistuksen jälkeen surimimassa annostellaan muotteihin ja ulkopinnalle maalataan ohut kerros oranssia elintarvikeväriä, jotta se jäljittelisi ravun luonnollista värisävyä. == Ravintoarvo == Ravitsemuksellisesti surimi eroaa aidosta ravunlihasta. Aidossa ravunlihassa on lähes kolme kertaa enemmän proteiinia kuin surimissa. Lisäksi surimissa on enemmän sokeria ja vähemmän natriumia kuin aidossa ravunlihassa. Gluteeniyliherkkien tulisi välttää surimia, sillä se on usein käsitelty tärkkelyksellä ja muilla gluteenipohjaisilla sakeuttamisaineilla. ==Lähteet== ==Aiheesta muualla== *What are Surimi and Surimi Seafood Luokka:Kala- ja äyriäistuotteet Luokka:Seulonnan keskeiset artikkelit
Sars (taajama)

Sars () on kaupunkimainen taajama ja kaupunkikunta Permin aluepiirin Oktjabrskin piirissä Venäjällä. Se sijaitsee Tjuin sivujoen Sarsin varrella 7 kilometriä piirikeskus Oktjabrskista luoteeseen. Asukkaita on 5 600 henkeä (vuonna 2009). Paikkakunta on saanut alkunsa vuonna 1864 perustetusta lasitehtaasta. Lasin tuotanto lopetettiin vuonna 1946 ja tehdas muutettiin puunjalostuslaitokseksi. Kaupunkimaisen taajaman statuksen Sars sai vuonna 1939. Nykyään Sarsissa toimii talotehdas. Taajamassa on keskikoulu, lasten musiikkikoulu, kulttuuritalo, kaksi kirjastoa ja sairaala. ==Lähteet== Luokka:Oktjabrskin piiri Luokka:Permin aluepiirin kaupunkimaiset taajamat
Oktjabrski (Permin aluepiiri)

Oktjabrski () on kaupunkimainen taajama, kaupunkikunta ja Oktjabrskin piirin hallinnollinen keskus Permin aluepiirissä Venäjällä. Se sijaitsee Ufan vesistöön kuuluvan Tšad-joen rannalla 219 kilometriä Permistä kaakkoon. Taajaman kautta kulkee Kazanin ja Jekaterinburgin välinen rautatie (Tšadin asema). Asukkaita on 10 700 henkeä (vuonna 2009). Paikkakunta on syntynyt 1900-luvun alussa rautatieaseman yhteyteen. Alun perin taajaman nimenä oli Tšad. Vuonna 1957 se sai nykyisen nimensä ja kaupunkimaisen taajaman statuksen. Oktjabrskissa toimii suurkanala, elintarviketeollisuutta ja asfalttitehdas. Taajamassa on kaksi keskikoulua, ammattikoulu, musiikkikoulu, lasten luomistyön keskus, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy Vperjod (”Eteenpäin”). ==Lähteet== Luokka:Permin aluepiirin kaupunkimaiset taajamat Luokka:Oktjabrskin piiri
Fed Cup 2010

Fed Cup 2010 oli 48. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin Yhdysvalloissa 6.–7. marraskuuta, ja voiton vei edellisen vuoden tapaan Italia. == Maailmanlohko == Osallistuneet joukkueet Osallistuneet joukkueet Osallistuneet joukkueet Osallistuneet joukkueet === Kaavio === ==Lähteet== * Luokka:Fed Cup Luokka:Vuoden 2010 tennis Luokka:San Diegon urheilu
Orda

Orda () on kylä, maalaiskunta ja Ordan piirin hallinnollinen keskus Permin aluepiirissä Venäjällä. Se sijaitsee Irenin sivujoen Kungurin varrella 126 kilometriä Permistä kaakkoon. Asukkaita on 6 001 henkeä (vuonna 2012). Ordan kylä mainitaan ensimmäisen kerran vuonna 1662. Vuonna 1703 siellä tapahtui suuri talonpoikaiskapina. Vuonna 1924 kylästä tuli Ordan piirin keskus. Nykyään Ordassa toimii maatalousyritys, juustola ja metsäteollisuusyritys. Kylässä on keskikoulu, ammattikoulu, lasten taidekoulu, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy Vernyi put (”Oikea tie”). Nähtävyyksiä ovat 1800-luvulla rakennettu profeetta Eliaan kirkko, kunnanhallinnon ja koulurakennukset sekä vanhat kauppiastalot. ==Lähteet== Luokka:Ordan piiri
Royal Northern Sinfonia

Royal Northern Sinfonia on brittiläinen kamariorkesteri.Our Story Royal Northern Sinfonia Se piti avajaiskonserttinsa 24. syyskuuta 1958.Royal Northern Sinfonia AllMusic Royal Northern Sinfonian kanssa yhteistyötä tehneiden kapellimestarien ja solistien joukossa ovat olleet Christian Tetzlaff, Roger Norrington, Paul McCreesh, Jess Gillam, Nicholas McGegan, Mahan Esfahani, Viktoria Mullova ja Jessica Cottis. Orkesteri on tehnyt yhteistyötä myös populaariartistien, kuten Stingin, Ben Foldsin, John Grantin, Mercury Revin, Field Musicin ja Maxïmo Parkin kanssa. Royal Northern Sinfonia on tilannut uusia teoksia sellaisilta säveltäjiltä kuin David Langilta, John Caskenilta, Tansy Daviesilta, Errollyn Wallenilta ja James Weeks. Se on järjestänyt myös vuosittaisia nuorten säveltäjien kilpailuja. Orkesterin levytyksiä on julkaistu Chandos-, EMI- ja Naxos-levymerkeillä. Orkesterin pääpaikka siirtyi vuonna 2004 Sage Gatesheadiin. Sitä ennen se oli ollut Newcastle City Hall. Vuonna 1973 perustettiin Royal Northern Sinfonian yhteydessä toimiva kuoro.Chorus Royal Northern Sinfonia Royal Northern Sinfonian perustaja oli Michael Hall. Hänen jälkeensä orkesterin taiteellisena johtajana toimi vuosina 1964–1973 Rudolf Schwarz, joka käytännössä jakoi tehtävät Boris Brottin kanssa. Myöhemmin orkesterin pääkapellimestareita ovat olleet Christopher Seaman (1973–1979), Tamás Vásáry ja Iván Fischer (yhdessä 1979–1982), Richard Hickox (1982–1990), Heinrich Schiff (1990–1996), Jean- Bernard Pommier (1996–1999) ja Thomas Zehetmair (2002–2014). Kaudella 2015–2016 Royal Northern Sinfonian musiikillisena johtajana aloitti työskentelyn Lars Vogt. Hänen seuraajakseen nimitettiin vuonna 2021 Dinis Sousa.NEW CHIEF CONDUCTOR FOR THE NORTHEAST Slipped Disc Orkesterin nimeen lisätyn kuninkaallisen tittelin myönsi Elisabet II vuonna 2013. == Lähteet == Luokka:Brittiläiset orkesterit Luokka:Kamariorkesterit
Patristiikka

Patristiikka eli patrologia on kirkkoisien eli 200–700-luvulla toimineiden kirkollisten opettajien ja heidän oppiensa tutkimusta.Otavan Suuri Ensyklopedia 12, s. 9053. Helsinki 1983. ISBN 951-1-07198-X Nykyaikana patristiikka voi tarkoittaa laajemmassa mielessä varhaiskristillisyyden tutkimusta. Suomen patristinen seura perustettiin vuonna 2011 edistämään patristiikan tutkimusta. Patristiikan keskeisiin julkaisuihin kuuluvat kokoomateokset Patrologia Græca (1857–1866) ja Patrologia Latina (1844–1864).Eesti Entsüklopeedia 7, s. 220. Tallinn 1994. ISBN 5-89900-029-5 ==Lähteet== Luokka:Kirkkohistoria
Toivo Laiho

Toivo Rikhard Laiho (19. toukokuuta 1908 Vanaja – 25. kesäkuuta 1972 Tornio) oli suomalainen runoilija. == Teoksia == * Juuria. Hämeenlinna 1940 * Runot. Tekijä, Torno 1967 * Kilvoittelijan tiellä : Aloitteleville opettajille sytykkeiksi opetus- ja kasvatustyöhön. Tekijä, Tornio 1970 == Lähteet == * Luokka:Suomalaiset runoilijat Luokka:Vuonna 1908 syntyneet Luokka:Vuonna 1972 kuolleet
Uinskoje

Uinskoje () on kylä, maalaiskunta ja Uinskojen piirin hallinnollinen keskus Permin aluepiirissä Venäjällä. Se sijaitsee Irenin sivujoen Aspan varrella 185 kilometriä Permistä etelään. Asukkaita on 4 500 henkeä (vuonna 2002). Kuparitehtaan yhteyteen kuulunut kylä mainitaan ensimmäisen kerran vuonna 1747 nimellä Aspa. Jemeljan Pugatšovin johtamat kapinalliset polttivat sen vuonna 1774. Tehdas suljettiin vuonna 1862. 1860-luvulta lähtien kylä oli Osan kihlakuntaan kuuluneen Uinskojen kunnan keskus. Piirikeskus siitä tuli vuonna 1926. Nykyään Uinskojessa toimii maatalousyritys, elintarviketeollisuutta ja metsäalan yrityksiä. Kylässä on keskikoulu, ammattikoulu, lasten luomistyön keskukset, musiikkikoulu, kulttuuritalo, kaksi kirjastoa, kotiseutumuseo ja sairaala. Paikallislehtenä ilmestyy Rodnik (”Lähde”). Nähtävyyksiä ovat vuonna 1843 rakennettu Pietari-Paavalin kirkko, 1900-luvun alun koulurakennus ja kuparitehtaan patorakennelma. Lähistöllä sijaitsee metsäpuisto ja rauhoitusalue. ==Lähteet== Luokka:Uinskojen piiri
Siamin tytöt

Siamin tytöt oli vuonna 2001 Yle TV1:llä esitetty suomalainen televisiosarja. == Näyttelijät == * Elina Aalto – Ulla / Untua Usvamieli / Usma Unetar * Pinja Hahtola – Maaret / Meryt / Salixin Mare * Jaska Raatikainen – Rauli / Radomir / rave * Ville Kuitunen – Jonne / Javelot * Teemu Palosaari – Ilari / Irju Idarta * Elsa Saisio – Senja / Soima Sorikontytär * Reino Nordin – Petri / Penes * Janne Bergholm – Karri / Kaune * Marja Salo – Kaisa / Kensti * Aki Hakala – Niko / Nardus Navea * Arttu Kapulainen – Konsta / Kumo Kerinpika * Ilona Nevalainen * Mervi Takatalo * Matias Taivainen * Tuomas Tulikorpi == Lähteet == == Aiheesta muualla == * Sarjan sivut Yle Vintissä * Ylen Elävä arkisto. * * Siamin tytöt Yle Areenassa Luokka:2000-vuosikymmenen suomalaiset nuortendraamasarjat Luokka:Suomalaiset fantasiasarjat Luokka:Yle TV1:n televisio-ohjelmat
Damien Monier

Damien Monier (s. 27. elokuuta 1982 Clermont-Ferrand, Ranska) on ranskalainen maantiepyöräilijä. Hän aloitti harjoittelijana Cofidis-tallissa 2003 ja edusti samaa joukkueetta ammattilaisena 2004–2012. Kausilla 2013–2017 hän kilpaili Bridgestone Anchor -joukkueessa ja viimeisinä ammattilaisvuosinaan 2018–2022 Aisan Racing Teamissa. Monier on kilpaillut myös ratapyöräilyssä, jossa hän on voittanut Ranskan-mestaruuden takaa-ajossa 2005 ja 2008. Maantiepyöräilyssä hän saavutti ammattilaisuransa ensimmäisen voiton Italian ympäriajossa 2010. Hän kuului 17. etapilla 19 pyöräilijän kärkiryhmään, ja karkasi viimeisillä kilometreillä yksinäiseen irtiottoon voittaen osuuden 36 sekunnin erolla Danilo Hondoon. Hän voitti kolmannen etapin Tour international de Constantine -kilpailussa 2014. Hän voitti Tour Cycliste International de la Guadeloupen kokonaiskilpailun ja aika-ajoetapin 8b vuonna 2016. Hän voitti Tour de Kumano -kilpailun kolmannen etapin ja pistekilpailun 2017. == Lähteet == Luokka:Ranskalaiset maantiepyöräilijät Luokka:Vuonna 1982 syntyneet Luokka:Elävät henkilöt
Jens Adler

Jens Adler (s. 25. huhtikuuta 1965 Halle Saksan demokraattinen tasavalta) on saksalainen entinen jalkapalloilija. Hän oli pelipaikaltaan maalivahti. == Ura == Adler aloitti ammattilaisuransa Halleschen FC Chemiessä vuonna 1983. Hän edusti seuraa 87 DDR-Oberliga-pelissä, jonka lisäksi hän pelasi alemmilla sarjatasoilla seuran paidassa. Vuonna 1992 Adler siirtyi FC Stahl Brandenburgiin kolmeksi kaudeksi, jonka jälkeen hän vaihtoi Herthaan. Hän jäi kuitenkin pieneen rooliin seurassa, eikä pelannut kuin yhden 2. Bundesliiga- ottelun. Uransa lopussa Adler siirtyi Vfl Halleen. Adler pelasi yhden ottelun Saksan demokraattisen tasavallan jalkapallomaajoukkueessa. Hän oli myös maan viimeinen maajoukkuepelaaja. == Lähteet == Luokka:Saksalaiset jalkapallomaalivahdit Luokka:Itäsaksalaiset jalkapallomaalivahdit Luokka:Vuonna 1965 syntyneet Luokka:Elävät henkilöt
Olli Kuurna

Olavi Oskari Aalto kirjailijanimi Olli Kuurna (7. huhtikuuta 1912 Helsinki – 20. lokakuuta 1939 Lahti)Kuolinilmoitus, Olavi Oskari Aalto, Uusi Suomi, 1939, No 285, sivu 3, julkaistu 22.10.1939 oli suomalainen lentäjä, ilmavoimien reservikersantti ja jännityskirjailija.Toimittajalta on suurvuoto, Lukemista Kaikille, 1940, No 1, sivu 2, julkaistu 29.2.1940 Kuurna kirjoitti lentämiseen liittyviä seikkailukertomuksia pääasiassa Kustannus Oy Ilmarisen julkaisemiin lehtiin. Helsinkiläinen Seaflower-kustantamo julkaisi 2000-luvun alussa useita Kuurnan 1930-luvulla kirjoittamia jännityskertomuksia kirjoina. Kuurna toimi reservilentäjän ominaisuudessa avustajana Siivet lehdessä vuonna 1939.Helsingin Sanomat, 1939, No 73, sivu 6, julkaistu 16.3.1939 Omalla nimellään hän kirjoitti Maanpuolustusnuoriso lehteen.Olavi Aalto, Taistelu lakikorkeudessa, Maanpuolustusnuoriso: Akateemisen Ilmasuojeluyhdistyksen julkaisu, 1938, No 11, sivu 14, julkaistu 1.11.1938 Aalto oli ylioppilas ja hän kuoli lento-onnettomuudessa Lahdessa. == Teoksia == * Ooppiumliigan kynsissä. Seaflower, Helsinki 2000 * Salattu lentoasema. Seaflower, Helsinki 2000 * Tuhoava ympyrä : jännitysromaani Helsingistä. Seaflower, Helsinki 2000 * Taistelu maileista. Seaflower, Helsinki 2002 == Lähteet == * Juri Nummelinin pulpetti-blogi 29.9.2005 : Finnish pulp (in Finnish) === Viitteet === == Aiheesta muualla == * Olavi Oskar Aalto, GENi Luokka:Suomalaiset lentäjät Luokka:Suomalaiset jännityskirjailijat Luokka:Lento-onnettomuudessa kuolleet Luokka:Vuonna 1912 syntyneet Luokka:Vuonna 1939 kuolleet
Goottilaiset kirjaintyypit

Goottilaiset kirjaintyypit eli murretut kirjaimet ovat gotiikan myötä Pohjois- Ranskassa ja Saksassa kehittyneitä kirjaintyyppejä. Nykyään niitä käytetään lähinnä käsin tehtävässä koristekirjoituksessa, kuten kutsukorteissa tasapäistä tussiterää tai huopakynää käyttäen. Mahdollinen viimeistely hoituu kärkiterällä. Kirjoittaessa terä kulkee 40–45 asteen kulmassa vetoon nähden. Perinteisiä goottilaisia kirjaintyylejä ovat tekstuura, schwabach ja fraktuura, mutta myös rotunda on luettu niihin. On myös muotoiltu uudempia, 1900-luvulla syntyneitä kirjaintyyppejä, jotka ovat saaneet omat nimensä. ==Kehitys== 1100-luvulla gotiikan myötä kirjaimet pohjoisemmassa Euroopassa muuttuivat korkeiksi, kapeiksi ja kulmikkaiksi ja kirjoitus tiiviiksi. Syntyi tekstuura ( ’palmikoitu’). Tekstuuran suuraakkoset pohjautuvat 300-luvulla kehittyneeseen unsiaaliin. Nämä "murretut kirjaimet" syrjäyttivät karolingisen minuskelikirjoituksen ja länsimaisen kirjapainotaidon isä Johannes Gutenberg käytti juuri tekstuuraa varhaisimmissa painotöissään. Espanjassa ja Italiassa gotiikan vaikutus ei juurikaan tuntunut ja siellä kehittyivät rotunda ja karoliinista minuskelia muistuttava lettera antica, josta vuoden 1460 tienoilla Venetsiassa kehitettiin painokirjasintyypiksi niin sanottu vanhempi antiikva.Prof. Claminson (s. 92) esittää rotundan kehittyneen goottilaisesta kirjaimistosta. Parempaa kirjoitusnopeutta haettaessa syntyi Saksassa 1400-luvulla pyöreämuotoisempi ja yksinkertaisempi schwabach (mahdollisesti viittaa samannimiseen paikkakuntaan). Numerot olivat samanlaiset kuin tekstuurassa. Renessanssin aikakaudella 1500-luvulla edellisistä kehittyi koristeellisempi, schwabachia ohuempi ja korkeampi fraktuura ( 'murtunut'), jonka varhaisten tunnuspiirteiden on sanottu edustavan tyypillistä barokkia.Numminen–Eriksson, s. 38. Suomessa goottilaiset kirjaimet säilyttivät Ruotsin ja Saksan vaikutuksesta asemansa painetussa tekstissä aina 1900-luvun alkuun asti.http://www.viestintaliitto.fi/kirjatyo/2004/12/muut/ Helsingin Sanomissa goottilaiset kirjaimet olivat käytössä helmikuun loppuun 1925. ==Käyttöesimerkkejä== SechtemTextura.JPG|Tekstiä saksalaisessa kiviristissä. Rikoslaki1889.jpg|Suomen Suuriruhtinanmaan Asetus-Kokous 30/1889. Frankfurter Allgemeine logo.svg|Frankfurter Allgemeine -sanomalehden logo. Monet sanomalehdet käyttävät logossaan edelleen fraktuuraa. ==Katso myös== *Latinalaiset aakkoset *Kalligrafia *Typografia ==Lähteet== ===Kirjallisuus=== * * ===Viitteet=== Luokka: Typografia
Pieninkä (romaani)

Pieninkä: Erätarinoita Itä-Karjalasta 1942–44 on Jorma Ollikaisen eräromaani. Sen tarinat on alun perin julkaistu Savon sanomissa vuosina 1957–58 ja 1969–72. Tarinat on koottu kirjaksi postuumisti vuonna 1985 ja kirjaa varten ne ovat toimittaneet Mauri Auvinen ja Jouni Hirvaskero. Kirja kertoo Ollikaisen kokemuksista Pieningän erämaista Itä-Karjalassa, joissa hän liikkui ja metsästi jatkosodan asemasodan aikana, vuosina 1942–44. Tuona aikana Ollikainen toimi ammattimaisena metsästäjänä vallatulla alueella, toimittaen lihaa ja kalaa armeijan tarpeisiin. ==Lähteet== Luokka:Vuoden 1985 kirjat Luokka:Suomalaiset romaanit
Kerho

Kerho tai kerhotoiminta on yleensä harrastusluonteista. Kerho on vapaa-ajan pienimuotoinen ryhmä, joka voi olla joko vapaa-aloitteinen tai esimerkiksi koulun, seurakunnan, yhdistyksen, kunnan tai poliittisen järjestön ohjaama ryhmä. Kerhotoimintaa voi olla myös laajemmassa muodossa esimerkiksi vapaaehtoisjäsenyyteen perustuvissa markkinointiorganisaatioissa.WSOY Facta - kerhotoiminta Aiemmin kerhoa kutsuttiin klubiksi.Mieleni minun tekevi, Yrjö Karilas, s. 777 ==Lähteet== == Aiheesta muualla == * kk:Клуб nl:Club
Eino Hyyryläinen

Eino Eemeli Hyyryläinen (23. helmikuuta 1916 Säräisniemi – 5. kesäkuuta 1992 Kajaani) oli suomalainen sotakirjailija. Hyyryläisen esikoisromaani Omat vaiko viholliset kertoi talvisodan tapahtumista Suomussalmen rintamalla konekiväärijoukkueen ryhmänjohtajan näkökulmasta. Romaani Kaukopartioelämää taas kuvasi kahta luutnantti Ilmari Honkasen johtamaa kaukopartioretkeä Äänisen yli venäläisten selustaan tammi-helmikuussa 1942. Toisella näistä retkistä helmikuussa 1942 tuhottiin Petrovski Jamin huoltokeskus. Hyyryläisen puoliso oli Laila Hyyryläinen (o.s. Kari) (1922–2014). == Teoksia == * Omat vaiko viholliset : kertomus talvisodasta. Tammi 1992. * Kaukopartioelämää : romaani. Tammi 1993. == Lähteet == == Aiheesta muualla == * Geneanet: Eino Eemeli Hyyryläinen [] Luokka:Suomalaiset sotakirjailijat Luokka:Vuonna 1916 syntyneet Luokka:Vuonna 1992 kuolleet
Barda

Barda (ven. ja tataariksi Барда́) on kylä, maalaiskunta ja Bardan piirin hallinnollinen keskus Permin aluepiirissä Venäjällä. Se sijaitsee Tulvan sivujoen Kazmaktyn varrella 189 kilometriä Permistä lounaaseen. Asukkaita on 8 500 henkeä (vuonna 2002). Paikkakunta mainitaan ensimmäisen kerran vuosina 1630–1631. Sen nimitys perustuu kalmukkilaisperäiseen henkilönimeen Borda. Kylä oli Osan kihlakuntaan kuuluneen Bardan kunnan keskus. Piirikeskuksen aseman se sai vuonna 1926. 1970-luvulla kylästä tuli kuuden maakaasuputken risteysasema. Nykyään Bardassa toimii maatalousyrityksiä, elintarviketeollisuutta, metsäalan yrityksiä ja kaasujohtojen käyttöä hoitava laitos. Kylässä on keskikoulu ja kansallinen lukio, ammattikoulu, taidekoulu, lasten luomistyön keskus, kulttuuri- ja vapaa-ajankeskuksia, kaksi kirjastoa, kotiseutumuseo ja paikallinen TV-asema. Paikallislehtinä ilmestyvät venäjänkielinen Rassvet ja tataarinkielinen Taŋ (”Aamunkoitto”). Nähtävyyksiä ovat 1800–1900-lukujen vaihteessa pystytetyt sairaalarakennukset ja kauppias Kurbangalijevin talo. Lähistöllä on useita muinaisia asuinpaikkoja ja Tulvan rauhoitusalue. ==Lähteet== ==Aiheesta muualla== * Bardan piirille omistettu sivusto Luokka:Bardan piiri
F-Musiikki

F-Musiikki Oy (osa entisestä Fazer Musiikista) on suomalainen musiikkilaitteiden, soittimien ja nuottien maahantuoja ja vähittäiskauppaketju. F-Musiikin valikoimassa on yli kaksikymmentätuhatta tuotetta ja yli satatuhatta nuottia. F-Musiikin myymälä Antaksentiellä Vantaanportissa Vantaalla on Pohjoismaiden suurin musiikkialan tavaratalo. F-musiikin edeltäjä oli Fazerin musiikkikauppa. ==Lähteet== == Aiheesta muualla == *F-Musiikki Oy Luokka:Musiikkikaupat Luokka:Suomalaiset kauppaketjut
Tulvan tataarit ja baškiirit

Tulvan tataarit ja baškiirit ovat Venäjällä Permin aluepiirin Bardan piirissä Tulvan ja sen sivujokien varsilla asuva tataarien ja baškiirien muodostama etninen ryhmä. Gaina-heimoon kuuluneiden baškiirien uskotaan asettuneen seudulle 1200–1300-luvuilla. 1500-luvun lopussa Tulvan yläjuoksulle muutti tataareja, udmurtteja ja mareja, jotka ajan mittaan sulautuivat baškiirien kanssa yhdeksi etniseksi ryhmäksi. Sen identiteetti on kaksijakoinen: tulvalaiset kokevat kuuluvansa sekä tataareihin että baškiireihin. Vuoden 2002 väestönlaskennassa kaksi kolmasosaa ryhmästä rekisteröitiin baškiireiksi ja kolmasosa tataareiksi. Äidinkieltään Tulvan tataarit ja baškiirit pitävät tataarina. Toisten kielentutkijoiden mukaan paikallinen murre on tataaria, toisten baškiiria. Kirjakielenä toimii tataari. 1500–1600-luvulle saakka paikallinen väestö harjoitti karjanhoitoa, metsästystä, kalastusta ja mehiläishoitoa. Maanviljely sai johtavan aseman 1800-luvulle ja 1900-luvun alkuun tultaessa. Perinteinen uskonto on sunnalainen islam. Tulvan tataarit ja baškiirit muodostavat valtaenemmistön Bardan piirin asukkaista, minkä ansiosta heillä on vilkasta äidinkielistä kulttuuritoimintaa. ==Lähteet== ==Aiheesta muualla== * Bardan piirille ja Permin tataareille omistettu sivusto Luokka:Bardan piiri Luokka:Keski- ja Etelä-Venäjän etniset ryhmät Luokka:Tataarit
Tulva (joki)

Tulva (, tataariksi Tol) on Volgan vesistöön kuuluvan Kaman sivujoki Permin aluepiirissä Venäjällä. Se saa alkunsa aluepiiriin eteläosasta ja laskee Votkinskin tekojärveen Osan kaupungin luona. Joen pituus on 118 kilometriä ja valuma-alueen laajuus 3520 neliökilometriä. Joen varrella asuu Tulvan tataareiksi ja baškiireiksi kutsuttu etninen ryhmä. ==Lähteet== Luokka:Permin aluepiirin joet Luokka:Volgan vesistö
Jukka Heino

Jukka Oiva Heino (käytti nimimerkkiä Jouko NiuhaValkeakosken sanomat no 144 sivu 8 27.7. 1996, 16. elokuuta 1949 Hattula – 27. helmikuuta 2020 Espoo) oliHuoltoasemakasetit FB-ryhmä, päivitys 02.03.2020 suomalainen säveltäjä, sanoittaja ja iskelmälaulaja, jonka ensimmäinen single ilmestyi vuonna 1972. Se sisälsi kappaleet "Kerran saapui ilta" ja "Näin vaan". Heino on ollut mukana monilla lastenlaululevyillä ja myös levyttänyt duettoja Dianan kanssa. Lisäksi Heino on tehnyt jäljitelmä-äänityksiä, joita on julkaistu Disco City-, Salamahitit-, Super Turbo- ja muilla kokoelmilla. Heino voitti Kokemäenjoki- aiheisen sävellys- ja sanoituskilpailun kappaleellaan "Kokemäenjoesta ylpeä". Jouko Niuha julkaisi vuonna 1993 singlen, joka sisälsi kappaleet "Lamaletkis" ja "Turpaan, turpaan". Vuonna 1995 Niuha osallistui MTV3:n Kiitorata- ohjelmaan, jossa esitti kappaleen "Tupakkahuoneessa". Kappale julkaistiin ohjelmassa esitetyistä kappaleista koostetussa Kiitorata - 32 uutta sävellystä -kokoelmalevyllä. Niuha voitti vuonna 1996 Valkeakoskella Työväen musiikkitapahtumassa järjestetyn pilkkalaulun SM-kilpailut. Myös voitto Keuruun SM-kuplettikisassa on plakkarissa. Niuhalta on ilmestynyt 2005 myös olutlauluaiheinen "Tuopeissa vaahtoaa"-niminen CD. ==Diskografia== * Tuopeissa vaahtoaa! (Finedit oy 2005) ==Lähteet== ==Aiheesta muualla== * * * * * Jukka Heinon muistokirjoitus Helsingin Sanomissa Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Suomalainen huumorimusiikki Luokka:Vuonna 1949 syntyneet Luokka:Vuonna 2020 kuolleet
Yö on hellä (kirja)

Yö on hellä () on yhdysvaltalaisen F. Scott Fitzgeraldin vuonna 1934 julkaistu romaani. Se sijoittui 28. sijalle Modern Libraryn 1900-luvun sadan tärkeimmän kirjan listalla. Teos on ilmestynyt suomeksi Pentti Saarikosken kääntämänä. Vuonna 1932 Fitzgeraldin vaimo Zelda oli mielisairaalassa hoidossa skitsofreniasta ja kirjailija itse oli vuokrannut asunnon läheltä, jotta voisi kirjoittaa tarinansa nuoren ja menestyvän psykologin noususta ja tuhosta. Kirja tulisi olemaan Fitzgeraldin ensimmäinen yhdeksään vuoteen, hänen viimeksi kirjoittamansa Kultahatun jälkeen, ja viimeinen romaani, jonka hän sai valmiiksi. Työstäessään kirjaa Fitzgerald joutui muutamaan kertaan taloudellisiin ongelmiin ja hänen täytyi lainata rahaa kustannustoimittajaltaan ja agentiltaan, ja kirjoittaa kaupallisia novelleja lehtiin. 1930-luvun alku, jolloin hän kirjoitti Yö on hellää, oli kaikin puolin hänen elämänsä synkintä aikaa, ja tuo synkkyys on jättänyt jälkensä kirjaankin. Kirjan nimi on otettu John Keatsin runosta ”Oodi satakielelle”. Henry King on ohjannut kirjasta samannimisen elokuvasovituksen, joka sai ensi- iltansa vuonna 1962. Elokuvan pääosia näyttelivät Jennifer Jones ja Jason Robards. == Synopsis == Dick ja Nicole Diver ovat hyvin lumoava nuori pariskunta, joka asuu huvilassa Ranskan Rivieralla. He järjestävät upeita illalliskutsuja ja viettävät täydelliseltä vaikuttavaa elämäänsä ystäväpiirinsä kanssa kuluttaen rahaa niin paljon kuin mieli tekee. Nuori näyttelijätär Rosemary Hoyt saapuu Rivieralle äitinsä kanssa. Hän lumoutuu heti sekä Nicolesta että Dickistä, jota kohtaan hän alkaa tuntea syvempiäkin tunteita kuin ihailua. Vähitellen Rosemarystä alkaa tuntua, että kaikki ei ole sitä miltä näyttää, ja Diverit salailevat jotain. == Tausta == Monet ovat kokeneet kirjan perustuvan kirjailijan ystäväpariskuntaan, Gerald ja Sara Murphyyn. Monet yksityiskohdat ulkonäköä myöten täsmäävät heihin. Useimmat Zelda ja Scott Fitzgeraldin ystävistä, Murphyt mukaan lukien, olivat kuitenkin sitä mieltä, että Dick ja Nicole Diverin välinen suhde ja heidän luonteensa ovat hyvin samanlaiset kuin kirjailijan ja tämän vaimon. Yö on hellä onkin Fitzgeraldin henkilökohtaisin romaani, jossa hän käsittelee Zeldan mielenterveysongelmia Diverien kautta. Luokka:Yhdysvaltalaiset romaanit Luokka:Vuoden 1934 kirjat Luokka:Psykologiset romaanit
Gummerus (täsmennyssivu)

Gummerus voi tarkoittaa seuraavia: * Gummerus, Storytelin omistama suomalainen kustannusyhtiö * Gummerus, suomalainen konserni, johon kuuluvat * Gummerus, suomalainen suku * Gummerus, sukunimi muun muassa seuraavilla henkilöillä: ** Alarik ”Teppa” Gummerus (1879–1933), suomalainen insinööri ja matkakirjailija ** Aleksanteri Gummerus (1845–1915), suomalainen pappi, valtiopäivämies ja rovasti ** E. R. Gummerus (1905–1991), suomenruotsalainen kirjailija ja kääntäjä ** Heikki Gummerus (1893–1918), suomalainen jääkärivaravääpeli ** Henrik Johan Gummerus (1774/1775–1836), suomalainen pappi ja kansannousun johtaja. ** Herman Gummerus (1877–1948), suomalainen antiikin tutkija, historioitsija, jääkäriliikkeen aktivisti ja diplomaatti ** Herman Erik Gummerus (1841–1892), suomalainen valtiopäivämies ja rautateiden rakentaja ** Herman Olof Gummerus (1909–1996), suomalainen taideteollisuuden viennin edistäjä ** Jaakko Gummerus (1870–1933), suomalainen professori ja piispa ** Johan Fredrik Gummerus (1839–1876), suomalainen juristi ja porvarissäädyn valtiopäivämies ** Johannes Gummerus (1870–1944), suomalainen juristi, sortovuosien ajan aktivisti ja diplomaatti ** Julius Immanuel Gummerus (1855–1919), kirkkoherra ja valtiopäivämies ** Kaarlo Gummerus (1875–1928), suomalainen piirieläinlääkäri ja hevosjalostuksen asiantuntija ** Karl Jacob Gummerus (Kaarle Jaakko Gummerus) (1840–1898), Gummerus-kustannusyhtiön perustaja ** Kris Gummerus (s. 1979), suomalainen näyttelijä ** Leo Gummerus (1885–1956), suomalainen kansanedustaja (kokoomus), kirkkoherra ja lääninrovasti ** Olga Gummerus-Ehrström (1876–1938), suomalainen taidemaalari ** Pehr-Johan Gummerus (1911–1967), kenraalimajuri ** San Gummerus (1879–1954), suomenruotsalainen kirjailija ** Valentin Gummerus (1852–1919), suomalainen senaattori, valtiopäivämies ja kihlakunnantuomari * Myös seuraavien henkilöiden sukunimi oli alun perin Gummerus: **K. U. Pihkala, vuoteen 1906 Gummerus (1905–1998), maataloustieteilijä, Martti Pihkalan poika **Lauri ”Tahko” Pihkala (1888–1981), suomalainen yleisurheilija ja urheiluvaikuttaja ** Martti Pihkala (1882–1966), suomalainen kansanedustaja (kokoomus), lakonmurtajajärjestö Vientirauhan perustaja ** Rurik Pihkala (1885–1973), maanviljelystalouden professori ==Katso myös== *Pihkala Luokka:Sukunimet
Nekrasov

Nekrasov (), naisilla Nekrasova (Некра́сова) on yleinen venäläinen sukunimi. Se perustuu maalliseen etunimeen Nekras (Некра́с), jonka suora merkitys on ’ruma’. Sukunimi voi viitata seuraaviin henkilöihin: * Andrei Nekrasov (s. 1958), venäläinen elokuva- ja TV-ohjaaja * Artjom Nekrasov (s. 1992), venäläinen haulikkoampuja * Nikolai Aleksejevitš Nekrasov (1821–1878), venäläinen runoilija * Nikolai Vissarionovitš Nekrasov (1879–1940), venäläinen poliitikko ja Suomen viimeinen kenraalikuvernööri * Viktor Nekrasov (1911–1987), venäläinen kirjailija
Saulkrasti

Saulkrasti on pientalovaltainen pieni merenrantakaupunki ja kunta Latviassa Riianlahden itärannalla, linnuntietä noin 40 kilometriä Riiasta pohjoiseen. thumb|left|210px|Latvian rautateiden taajamajuna Saulkrastin asemalla. Vuoden 2012 alussa Saulkrastin kaupungissa arvioitiin olevan 3 303 asukasta. Koko Saulkrastin kunnassa (Saulkrastu novads) heitä asui 6 157. Vuonna 1933 joukko Riianlahden kyliä liitettiin yhdeksi kunnaksi. Kunnalle annettiin nimi Saulkrasti, joka suomennettuna tarkoittaa Aurinkorantoja. Vuodesta 1991 Saulkrasti on ollut kaupunki. Saulkrasti on tunnettu luonnonkauneudesta ja hiekkarannoistaan. Siellä vietetään Saulkrasti Jazz Festivalia. Kaupungin läpi kulkee Latvian rautateiden junanrata (Saulkrastin rautatieasema). Rataosuus Riiasta kaupunkiin on sähköistetty ja sinne liikennöidään pääkaupungin lähijunin. Hieman radan itäpuolella kaupungin läpi kulkee myös Latvian valtatie A1 (osa Via Balticaa ja eurooppatietä ). Lisäksi kantatie P6 lähtee kaupungista itään ja yhdistää sen valtatiehen A3 Siguldan pohjoispuolella. ==Lähteet== ==Aiheesta muualla== * Saulkrasti Jazz Festival website Luokka:Latvian kaupungit
Prudential Center

Prudential Center on monitoimihalli joka sijaitsee Newarkissa, New Jerseyssä. Center toimii NHL-seura New Jersey Devilsin kotihallina.http://devils.nhl.com/club/page.htm?id=41785 == Lähteet == == Aiheesta muualla == Luokka:Yhdysvaltain urheiluhallit Luokka:Yhdysvaltain jäähallit Luokka:New Jerseyn rakennukset ja rakennelmat Luokka:New Jersey Devils
Sian proliferatiivinen enteropatia

Sian proliferatiivinen enteropatia eli sian ileiitti (lyh.PPE) on Lawsonia intracellularis -bakteerin aiheuttama sikojen suolistotauti, jota esiintyy etenkin vierotetuilla porsailla. Lawsonia intracellularis hakeutuu infektoituneen sian suolistoon, etenkin sykkyräsuolen alueelle, jossa se stimuloi suolirauhasten solujen toimintaa. Tämän seurauksena kehittyy erilaisia tautitiloja, joihin liittyvä kuolleisuus vaihtelee. Tyypillisesti nuorilla vieroitetuilla eli alle neljän kuukauden ikäisillä porsailla bakteeri saa aikaan suoliston limakalvon liikakasvua, ja tähän taudinkuvaan liittyvä kuolleisuus on alhaista. Vanhemmilla eli yli neljän kuukauden ikäisillä porsailla liikakasvuun liittyy yleensä verenvuotoja, joka on hengenvaarallisempi tila. Bakteeritulehduksesta voi seurata myös suoliston nekroosi, johon liittyvä kuolleisuus on korkeaa. Kaikkiin tiloihin liittyy tavallisesti suoliston limakalvon villusten rakenteen häviäminen ja suolistotulehdus, etenkin sykkyräsuolen alueella. ==Oireet== Oireina infektoituneilla sioilla on yleensä heikentynyt ruokahalu ja epätasainen kasvu. Lisäksi sioilla esiintyy ripulia, joka on tavallisesti väriltään harmaata ja voi sisältää verta. ==Lähteet== * Luokka:Sikojen bakteeritaudit
PPE

PPE voi tarkoittaa seuraavia: * Painelu-puhalluselvytys * Suojavaatetus (, lyh. PPE) * Sian proliferatiivinen enteropatia
Kopiokynä

Kopiokynä eli kosmoskynä on alun perin kynä, jonka jälki mahdollistaa kopioinnin vesijäljennöksenä eli painamalla kostutettu ohut kopiopaperi alkuperäistä paperia vasten. Kopioitaessa väri siirtyy alkuperäisestä paperista kopiopaperiin. Menetelmä tuotti kopion paperiin peilikuvana, joka voitiin lukea paperin läpi valoa vasten tai läpikuultavaa kopiopaperia käytettäessä valkeaa taustaa vasten.Pieni tietosanakirja (1925-1928): Vesijäljennös (s. 1227)Dube, Liz 1998. The Copying Pencil: Composition, History, and Conservation Implications. The Book and Paper Group Annual vol 17. == Historia == Kopiokynällä tehtävän märkäkopiointiprosessin kehitti James Watt, joka patentoi sen vuonna 1780. Kopiokynän väri sisälsi yleensä kaoliinin ja grafiitin lisäksi veteen liukenevaa aniliiniväriä, joka oli useimmiten metyyliviolettia.WSOY Facta - kopiokynä Viitattu 27.5.2010.Pieni tietosanakirja (1925-1928): Kosmoskynä (s. 701) Kopiokynälle on ominaista, ettei jälkeä voi poistaa pyyhekumilla. Tämä ominaisuus mainitaan eräässä patentissa jo vuonna 1877. Värin pysyvyys menetti merkityksensä kuulakärkikynän yleistyessä.Mitä ainetta kosmoskynä oli?. Turun Sanomat, 11.5.2002. (luettu 7.1.2007) Archive.org Kopiokynä patentoitiin Englannissa 1874.Material name: copy pencil (Conservation and Art Materials Encyclopedia Online CAMEO, Museum of Fine Arts, Boston ) Petit valmisti ensimmäisen kopiokynän vuonna 1874. == Nykyisin == Italiassa kopiokyniä käytetään edelleen yleisissä vaaleissa äänestyslippujen merkitsemiseen. == Kosmoskynä-nimen alkuperä == Suomessa kopiokynän yleinen nimitys on kosmoskynä tai joskus myös kosmuskynä. Nimi on peräisin saksalaisen kopiokynävalmistaja Fa. Josef Schroppin Kosmos-tuotemerkistä.WSOY Facta - kosmoskynä Viitattu 27.5.2010. ==Lähteet== Luokka:Kynät
Kääpiölepakko

Kääpiölepakko (Pipistrellus pygmaeus) on pienikokoinen siippojen heimoon kuuluva lepakkolaji, jota pidettiin aiemmin samana lajina kuin vaivaislepakko (Pipistrellus pipistrellus). Lajit voidaan erottaa toisistaan yleensä vain ultraäänen perusteella.Suomen lepakkotieteellinen yhdistys ry: Vaivaislepakko Luettu 14.9.2011Pipistrelle bats ARKive Kääpiölepakkoja tavataan Euroopan alueella ja vaikka sen levinneisyystiedot ovat puuttellisia, lajin tiedetään olevan runsaslukuinen. Kääpiölepakko on ruskea lepakkolaji, ja sen paino on noin viisi grammaa. == Ulkonäkö ja äänet == Kääpiölepakon paino on normaalisti 4–7 grammaa ja siipien kärkiväli vähän yli 20 cm. Turkki on selkäpuolelta vaaleanruskea tai kellertävän punaruskea, vatsapuolelta hieman vaaleampi. Korvat ja siivet ovat vaalean harmaanruskeat ja kuono vaalean punaruskea. Lajin kaikuluotusäänet ovat taajuudeltaan noin 55 kHz. == Levinneisyys ja suojelu == Lajia tavataan vain Euroopassa ja Azerbaidžanin alueella. Vaikka lajia ei ole tunnettu kauan, ja sen levinneisyyttä koskevat tiedot ovat osin puutteellisia, sen tiedetään kuitenkin olevan runsaslukuinen ja laajalle levinnyt. Skandinaviassa se elää pohjoisempana kuin vaivaislepakko, ja esimerkiksi Ruotsissa se on melko yleinen. Suomessa lajia on tavattu vain satunnaisesti: ensimmäinen havainto on vuodelta 2006 Hangosta. Havainto tuli tosin ilmi vasta vuonna 2007, jolloin kääpiölepakon ääniä tunnistettiin sekä 2006 että 2007 tallennetuilta detektoriaineistoilta. Havaintojen vähyydestä ja lisääntymis- ja talvehtimislöytöjen puuttumisesta huolimatta lajilla saattaa olla Suomessa vakituinen kanta. Uusimpien tutkimusten mukaan Suomessa elävät kääpiölepakot muuttavat talveksi manner-Eurooppaan. Kääpiölepakko on rauhoitettu laji useimmissa maissa, jossa sitä esiintyy, mukaan lukien Suomessa. Sen suojelu on vahvistettu Bonnin ja Bernin yleissopimuksissa. Kääpiölepakko kuuluu myös Euroopan unionin luontodirektiivin IV liitteen mukaisiin suojeltaviin lajeihin. == Käyttäytyminen == Kääpiölepakko elää yleensä lähempänä vesistöjä kuin vaivaislepakko. Lajille tyypillinen elinalue on kosteikko, muu vesialue tai puita sisältävä ympäristö. Sen tyypillinen ruokavalio koostuu pääosin pienistä kaksisiipisistä hyönteisistä, kuten hyttysistä. Lisääntymispaikkoina kääpiölepakko käyttää usein rakennuksia, mutta talvisista horrostamispaikoista ei ole tietoa. == Lähteet == == Aiheesta muualla == * ARKive - kuvia kääpiölepakosta Luokka:Siipat
Communio

CommunioOtavan Suuri Ensyklopedia, Hakemisto-osa 1. Otava 1982, s. 8352. tai Antiphona ad Communionem on katolisen kirkon messun osa, joka alun perin laulettiin ihmisten osallistuessa ehtoolliseen. Communio on messun neljästä muuttuvasta osasta (Missa Proprium) viimeinen. Ennen Vatikaanin toista kirkolliskokousta Communio-osa oli lyhentynyt huomattavasti alkuperäisestä ja yleensä vain pappi luki sen ehtoollisen jakamisen jälkeen, vaikka se edelleen saatettiin joskus myös laulaa. Nykyisin antifoni lauletaan jälleen ehtoollisen jakamisen aikana. Jos messussa ei ole laulajia, lukija tai kirkkokansa lukee sen. Communion teksti on tavallisesti Raamatun jae ja se viittaa käsillä olevaan juhlaan tai messun toimittamisen perusteeseen.Fortescue, A. (1908). Communion Antiphon. In The Catholic Encyclopedia. New York: Robert Appleton Company. Retrieved May 27, 2010 from New Advent: http://www.newadvent.org/cathen/04169b.htm Alkuperäisessä muodossaan Communio- osa on säilynyt vain sielunmessussa, jossa ensimmäisen säkeen (Lux aeterna) jälkeen tulee antifoni Cum sanctis tuis, sitten viimeinen säe sielunmessun Introitus-osasta (Requiem aeternam) ja lopuksi antifoni kerrataan. == Lähteet == Luokka:Messu
Naval Criminal Investigative Service

Naval Criminal Investigative Service eli NCIS on Yhdysvalloissa liittovaltion poliisiviranomainen, joka tutkii laivaston ja merijalkaväen toiminnassa tapahtuneita rikoksia. NCIS osallistuu myös terrorismin torjuntaan. NCIS koostuu noin 2 000 työntekijästä, joiden asemapaikkoja on yli 40 maassa.https://www.ncis.navy.mil/About-NCIS/ NCIS:tä on tehty myös televisiosarja, NCIS Rikostutkijat, josta on tehty kaksi spin-off -sarjaa: NCIS: Los Angeles ja NCIS: New Orleans. == Lähteet == == Aiheesta muualla == * Viralliset verkkosivut Luokka:Yhdysvaltain laivasto Luokka:Yhdysvaltain poliisitoimi
Teivaan venesatama

Teivaan venesatama on Lahden kaupungin eteläisin venesatama, joka sijaitsee Jalkarannantien varrella Pikku-Vesijärven puiston länsipuolella. Teivaan venesataman ja puiston erottaa toisistaan entinen Vesijärven rautatieasemalta johtaneen rautatien penkka, jonka on muutettu kävely- ja pyörätieksi. Penkan alitse kulkee kevyen liikenteen alikulkutunneli. Teivaan venesatamassa on 530 venepaikkaa moottori- ja purjeveneille, 72 paikkaa soutuveneille, sekajätepiste, pilssivesien- ja septitankkien tyhjennysmahdollisuus, juomavesi ja laiturisähkö, veneiden vesille laskua varten betoniluiska ja koirien uimapaikka. Teivaan venesatamasta liikennöi ennen Jyväskylään Tehi. Nykyään alueella on ravintola Lokki, jossa on avoin langaton lähiverkko. Sataman osoite on Jalkarannantie 15, 15110 LAHTI. ==Lähteet== * Luokka:Suomen venesatamat Luokka:Lahden liikenne Luokka:Lahden nähtävyydet Luokka:Lahden rakennukset ja rakennelmat Luokka:Kartano (Lahti)